**Ministru kabineta noteikumu projekta**

 **“Grozījumi Ministru kabineta 2009. gada 3. novembra noteikumos Nr. 1294 “Kārtība, kādā atbrīvo no dabas resursu nodokļa samaksas par videi kaitīgām precēm”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks | Saskaņā ar Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” 5.1 punktu anotācijas kopsavilkums nav aizpildāms. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts “Grozījumi Ministru kabineta 2009. gada 3. novembra noteikumos Nr. 1294 “Kārtība, kādā atbrīvo no dabas resursu nodokļa samaksas par videi kaitīgām precēm”” (turpmāk **-** n**oteikumu projekts) izstrādāts atbilstoši Dabas resursu nodokļa likuma 9. panta otrās daļas** 1.*,* 2., 3., 4., 5., 6. un 7. punktam**.** |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Praksē piemērojot Ministru kabineta 2009. gada 3. novembra noteikumus Nr. 1294 “Kārtība, kādā atbrīvo no dabas resursu nodokļa samaksas par videi kaitīgām precēm” (turpmāk – MK noteikumi Nr. 1294), ir konstatētas šādas problēmas:1) Atbilstoši MK noteikumu Nr. 1294 1. pielikuma 3.2. punktam no 2018. gada 1. jūlija stājas spēkā elektrisko un elektronisko iekārtu (turpmāk – iekārtu) jauns iedalījums (bija 10 kategorijas, būs sešas citādāk definētas kategorijas), kā arī mainās atkritumu sagatavošanas atkārtotai izmantošanai, pārstrādes un reģenerācijas mērķi atbilstoši Eiropas Parlamenta un Padomes 2012. gada 4. jūlija direktīvai 2012/19/ES par elektrisko un elektronisko iekārtu atkritumiem (turpmāk – direktīva 2012/19/ES) un Dabas resursu nodokļa likumam.Dati par tirgū laisto, savākto, atkārtotai izmantošanai sagatavoto, pārstrādāto un reģenerēto iekārtu atkritumu apjomu tiek izmantoti, lai noteiktu, vai iekārtu ražotāji un iekārtu atkritumu apsaimniekotāji ir izpildījuši iekārtu atkritumu savākšanas, sagatavošanas atkārtotai izmantošanai, pārstrādes un reģenerācijas mērķus atbilstoši Ministru kabineta 2014. gada 8. jūlija noteikumiem Nr. 388 “Elektrisko un elektronisko iekārtu kategorijas un marķēšanas prasības un šo iekārtu atkritumu apsaimniekošanas prasības un kārtība” un MK noteikumiem Nr. 1294.Iekārtu kategoriju maiņa gada vidū padara minēto datu salīdzināšanu par neiespējamu.Arī Eiropas Komisija Direktīvas 2012/19/ES ekspertu sanāksmē 2018. gada 30. janvārī ir norādījusi, ka dati par 2018. gadu būtu iegūstami, izmantojot iepriekšējo iekārtu kategoriju iedalījumu (skat. ekspertu sanāksmes protokola II punkta otrajā ievilkumā sniegto informāciju[[1]](#footnote-3).2) Direktīvas 2012/19/ES III pielikuma 4. punkts ir nepareizi pārtulkots latviešu valodā, nosakot, ka liela izmēra iekārtām visi ārējie izmēri pārsniedz 50 cm. Šīs kļūdas rezultātā rodas problēmas ar tiesību normas piemērošanu, tā kā minētais regulējums šobrīd attiecas tikai uz iekārtām, kuru visi ārējie izmēri pārsniedz 50 cm, savukārt Direktīvas 2012/19/ES III pielikuma 5. punkts attiecas uz iekārtām, kuru neviens ārējais izmērs nepārsniedz 50 cm. Līdz ar to spēkā esošie normatīvie akti neparedz regulējumu attiecībā uz iekārtām, kuru vismaz viens izmērs pārsniedz 50 cm. Vides aizsardzības un reģionālās attīstības ministrija (turpmāk – VARAM) atbilstoši Ministru kabineta 2010. gada 21. septembra instrukcijas Nr. 10 “Eiropas Savienības dokumentu tulkojumu izvērtēšanas, saskaņošanas un būtisku kļūdu labošanas kārtība” 8. punktam ir nosūtījusi Ārlietu ministrijai ar Valsts valodas centru saskaņoto ierosinājumu tulkojuma labojumam. Ir nepieciešams noteikt, ka par lielām iekārtām uzskata iekārtas, kuru vismaz viens ārējais izmērs pārsniedz 50 cm. Grozījumos Dabas resursu nodokļa likumā (stājās spēkā 2018. gada 23. maijā) ir precizēts likuma 6. pielikumā ietvertais liela izmēra iekārtas kritērijs, aizstājot vārdus “visi ārējie izmēri” ar vārdiem “vismaz viens ārējais izmērs”.Lai nodrošinātu kvalitatīvu un salīdzināmu datu iegūšanu par iekārtu atkritumu apsaimniekošanu 2018. gadā un novērstu konstatētās problēmas, noteikumu projekts paredz:1) noteikt, ka ražotāju atbildības sistēmas uzņēmumi (apsaimniekotāji un nodokļa maksātāji, kas izveidoja un piemēro atkritumu apsaimniekošanas sistēmu) datus par pilnu 2018. gadu sniedz atbilstoši iekārtu kategorijām un noteiktajiem sagatavošanas atkārtotai izmantošanai, pārstrādes un reģenerācijas mērķiem, kas ir spēkā līdz 2018. gada 30. jūnijam;2) precizēt kritēriju liela izmēra iekārtām, nosakot, ka vismaz viens ārējais izmērs pārsniedz 50 cm.Ņemot vērā to, ka iekārtu atkritumu pieņemšanas vai savākšanas apjoms ir vienāds visām iekārtu kategorijām un ir spēkā no 2017. gada līdz 2021. gadam, nav nepieciešami pārejas noteikumi attiecībā uz 2018. gadā iekārtu atkritumu pieņemšanu vai savākšanu.Papildus noteikumu projekts paredz redakcionāli precizēt MK noteikumu Nr. 1294 3.2. punkta 5. kolonnas nosaukumu. |
| 3. | Projekta izstrādē iesaistītās institūcijas un publiskas personas kapitālsabiedrības | Valsts vides dienests, Latvijas Elektrotehnikas un elektronikas rūpniecības asociācija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attiecas uz videi kaitīgu preču atkritumu apsaimniekotājiem, kuru līgumpartneriem piemēro atbrīvojumu no dabas resursu nodokļa samaksas par iekārtām.VARAM padotībā esoša iestāde (Valsts vides dienests) uz šo brīdi ir noslēgusi līgumus ar četriem apsaimniekotājiem[[2]](#footnote-4). |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības mērķgrupai noteikumu projekta tiesiskais regulējums pēc būtības nemaina tiesības un pienākumus, kā arī veicamās darbības.Noteikumu projekts nepalielina administratīvo slogu, jo visu 2018. gadu tiks saglabāta pastāvošā iekārtu atkritumu apsaimniekošanas sistēma, vienlaikus dodot iespēju iekārtu atkritumu apsaimniekotājiem veikt nepieciešamos pasākumus pārejai uz iekārtu klasifikāciju atbilstoši MK noteikumu Nr. 1294 1. pielikuma 3.2. punktam, nodrošinot iekārtu atkritumu sagatavošanu atkārtotai izmantošanai, pārstrādi un reģenerāciju MK noteikumos Nr. 1294 noteiktajā apmērā.Noteikumu projektam nav ietekmes uz:- maziem, vidējiem uzņēmumiem, mikrouzņēmumiem un jaunuzņēmumiem;- Nacionālā attīstības plāna rādītājiem mikrolīmenī vai makrolīmenī;- konkurenci;- cilvēku veselību;- nevalstiskajām organizācijām.Noteikumu projekta ietekme uz vidi vērtējama pozitīvi, tā kā uzlabosies iekārtu un to atkritumu uzskaite par 2018. gadu. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Nav paredzams, ka iekārtu atkritumu apsaimniekotājiem radīsies atbilstības izmaksas. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Vienlaikus ir sagatavots un virzīts Ministru kabineta noteikumu projekts “Grozījumi Ministru kabineta 2007. gada 19. jūnija noteikumos Nr. 404 “Kārtība, kādā aprēķina un maksā dabas resursu nodokli, izsniedz dabas resursu lietošanas atļauju un auditē apsaimniekošanas sistēmas”” un Ministru kabineta noteikumu projekts “Grozījumi Ministru kabineta 2014. gada 8. jūlija noteikumos Nr. 388 “Elektrisko un elektronisko iekārtu kategorijas un marķēšanas prasības un šo iekārtu atkritumu apsaimniekošanas prasības un kārtība””. |
| 2. | Atbildīgā institūcija | VARAM. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | **Eiropas Parlamenta un Padomes 2012. gada 4. jūlija Direktīva 2012/19/ES par elektrisko un elektronisko iekārtu atkritumiem** |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |
| **1. tabulaTiesību akta projekta atbilstība ES tiesību aktiem** |
| **Eiropas Parlamenta un Padomes 2012. gada 4. jūlija Direktīva 2012/19/ES par elektrisko un elektronisko iekārtu atkritumiem** |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| III pielikuma 4. punkts | Noteikumu projekta 2. punkts (noteikumu 1. pielikuma 3.2. punkta tabulas 4. punkts) | Pārņemts pilnībā  | Netiek noteiktas stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Anotācijas V sadaļas 1. tabulā neietvertās Direktīvas 2012/19/ES prasības ir pārņemtas Atkritumu apsaimniekošanas likumā, MK noteikumos Nr. 1294 un Ministru kabineta 2014. gada 8. jūlija noteikumos Nr. 388 “Elektrisko un elektronisko iekārtu kategorijas un marķēšanas prasības un šo iekārtu atkritumu apsaimniekošanas prasības un kārtība”. |
| **2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Saskaņā ar Ministru kabineta 2009. gada 25. augusta noteikumu Nr. 970 “Sabiedrības līdzdalības kārtība attīstības plānošanas procesā” 7.4.1 apakšpunktu sabiedrības pārstāvji ir aicināti līdzdarboties, rakstiski sniedzot viedokli par noteikumu projektu tā izstrādes stadijā.VARAM 2018. gada 23. aprīlī notika sanāksme, kurā piedalījās Valsts vides dienesta, Elektrisko un elektronisko iekārtu ražotāju reģistra, Latvijas Elektrotehniskās un elektroniskās rūpniecības asociācijas, iekārtu atkritumu apsaimniekotāju pārstāvji. Sanāksmes dalībnieki apsprieda sagatavoto noteikumu projektu, neizsakot iebildumus un priekšlikumus. |
| 2. | Sabiedrības līdzdalība projekta izstrādē | Noteikumu projekts ievietots VARAM tīmekļvietnē [www.varam.gov.lv](http://www.varam.gov.lv) 2018. gada 3. maijā, līdz ar to ieinteresētajām personām ir iespēja izteikt viedokli un sniegt priekšlikumus.Atbilstoši Ministru kabineta 2009. gada 25. augusta noteikumu Nr. 970 “Sabiedrības līdzdalības kārtība attīstības plānošanas procesā” 14. punktam elektroniski sagatavots paziņojums par līdzdalības procesu 2018. gada 2. maijā ir iesniegts Valsts kancelejā publicēšanai tās tīmekļvietnē. |
| 3. | Sabiedrības līdzdalības rezultāti | Sabiedrības līdzdalības rezultātā nav saņemti iebildumi un priekšlikumi. |
| 4. | Cita informācija | Nav.  |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts vides dienests. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts neietekmē iesaistīto institūciju funkcijas un uzdevumus.Noteikumu projekts neparedz jaunu institūciju izveidi, likvidāciju vai reorganizāciju. |
| 3. | Cita informācija | Nav. |

Vides aizsardzības un reģionālās attīstības ministrs Kaspars Gerhards

Vides aizsardzības un reģionālās attīstības ministrijas

valsts sekretārs Rinalds Muciņš

Alekse 67026479

tatjana.alekse@varam.gov.lv

1. Eiropas Komisijas tīmekļvietne <http://ec.europa.eu/transparency/regexpert/index.cfm?do=groupDetail.groupMeeting&meetingId=2732> [↑](#footnote-ref-3)
2. Valsts vides dienesta tīmekļvietne <http://www.vvd.gov.lv/public/fs/CKFinderJava/files/EEI_apsaimn_sistema_2018_04_03.pdf> [↑](#footnote-ref-4)